OzLabs/hebrew-wiki-articles huggingface dataset:
עונת 1971/1972 בגביע אירופה לאלופות בכדורגל

עונת 1971/1972 בגביע אירופה לאלופות בכדורגל הייתה העונה ה-17 של התחרות האירופית לקבוצות כדורגל והיא אורגנה על ידי אופ"א. המשחק הראשון התקיים ב-19 באוגוסט 1971 ותחרות הסתיימה ב-31 במאי 1972.

בתחרות השתתפו 33 קבוצות.

משחק הגמר נערך באצטדיון פיינורד, רוטרדם. התחרות הסתיימה בניצחון של אייאקס בפעם השנייה ברציפות.

בנוסף לאנטל דונאי ( אויפשט) שזכה בתואר מלך השערים, גם לאוי מקארי ( סלטיק) וסילבסטר טאקאץ' ( סטנדרד לייז') כבשו 5 שערים.

==מתכונת התחרות==
בתחרות השתתפו 33 קבוצות. כל הקבוצות חולקו לזוגות ונפגשו בשיטת משחק בית ומשחק חוץ לקביעת הקבוצה שתעפיל לשמינית הגמר.

בכל השלבים למעט משחק הגמר נערכו משחק בית ומשחק חוץ. חוק "שער חוץ", הורחב לכל שלבי התחרות. במקרה שאין אפשרות להגיע להכרעה תוך יתרון שער חוץ, המנצח יקבע בסדרת בעיטות עונשין.

==השלבים המתקדמים==

==ראו גם==
* גמר גביע אירופה לאלופות 1972

==קישורים חיצוניים==
* 
* [http://www.uefa.com/uefachampionsleague/season=1971/index.html נתונים מאתר אופ"א]

קטגוריה:תחרויות כדורגל ב-1971
קטגוריה:תחרויות כדורגל ב-1972
קטגוריה:עונות בליגת האלופות
תקרית טהראן (1976)

מסמך של [[חיל האוויר האמריקאי העוסק בתקרית]]
תקרית טהראן בשנת 1976 הייתה אירוע בו נצפו עצמים בלתי מזוהים במערכות מכ"ם ועל ידי אזרחים, בטהראן בירת איראן, בשעות הבוקר המוקדמות, ב־19 בספטמבר 1976. שני מטוסי F-4 פנטום של חיל האוויר האיראני הוזנקו ודיווחו על תקלות במכשירי הניווט והתקשורת עם התקרבותם לעצמים. אחד מן הטייסים סיפר שמערכות הנשק של המטוס חדלו מלתפקד בעודו ניסה להינעל על המטרות<ref></ref>.

==תיאור וניתוח התקרית==

עב"מולוגים טוענים שלאחר שהתושבים חזו ב"אור בהיר בשמיים", הטייסים האיראנים נתקלו בעב"מ שלכאורה יכול לשתק את מערכת הניווט, התקשורת והנשק של המטוסים. קלאס, עיתונאי אמריקאי, כתב שאזרחי טהראן צפו בגוף אסטרונומי<ref></ref>, כפי הנראה כוכב הלכת צדק, טענה זו חוזקה על ידי מומחה לחקר החלל. העיתונאי הוסיף שרמת אימונים נחותה ותחזוקה לקויה של המטוסים, היא זו שהובילה לתקלות במטוסיהם ולא השפעה על טבעית או חוצנית.

קלאס חקר והוסיף שרק מטוס אחד מצמד מטוסי הפנטום לקה בתקלת מכשירים, והדבר נבע מכך שלמטוס זה היו תקלות חשמליות לאורך ההיסטוריה המבצעית שלו, ושהתיקון האחרון נעשה בו רק חודש לפני התקרית. קלאס הרחיב את חקירתו ודיבר עם האחראי במקדונל דאגלס (יצרנית המטוסים) על תחזוקת המטוס שהציע שהמכ"ם היה במצב ידני וכך נוצר בלבול שמא מערכות הנשק אינן עובדות.

לגבי תיאוריהם של הטייסים על "עצמים בהירים" שצללו לארץ במהירות והותירו "שובל בוהק", הסופר בריאן דוניניג הצביע על כך שב־19 בספטמבר 1976 טהראן הייתה באזור של מטר מטאורים, כך שדיווחים על עצמים נופלים או אורות בהירים לא אמורים להיות זרים לתופעה. 

== ראו גם ==

* פרויקט הספר הכחול
* גל תצפיות העב"מים בבלגיה

== קישורים חיצוניים ==

* .

== הערות שוליים ==

קטגוריה:עצמים בלתי מזוהים
קטגוריה:טהראן: היסטוריה
קטגוריה:איראן בימי שלטון שושלת פהלווי
קטגוריה:1976
עונת 1972/1973 בגביע אירופה לאלופות בכדורגל

עונת 1972/1973 בגביע אירופה לאלופות בכדורגל הייתה העונה ה-18 של התחרות האירופית לקבוצות כדורגל והיא אורגנה על ידי אופ"א. המשחק הראשון התקיים ב-13 בספטמבר 1972 ותחרות הסתיימה ב-30 במאי 1973.

בתחרות השתתפו 30 קבוצות.

משחק הגמר נערך באצטדיון הכוכב האדום, בלגרד. התחרות הסתיימה בניצחון של אייאקס בפעם השלישית ברציפות.

==מתכונת התחרות==
בתחרות השתתפו 30 קבוצות. כל הקבוצות חולקו לזוגות ונפגשו בשיטת משחק בית ומשחק חוץ לקביעת הקבוצה שתעפיל לשמינית הגמר.

בכל השלבים למעט משחק הגמר נערכו משחק בית ומשחק חוץ. חוק "שער חוץ", היה בתוקף לכל שלבי התחרות. במקרה שאין אפשרות להגיע להכרעה תוך יתרון שער חוץ, המנצח נקבע בסדרת בעיטות עונשין.

==השלבים המתקדמים==

==ראו גם==
גמר גביע אירופה לאלופות 1973.

==קישורים חיצוניים==
* 
* [http://www.uefa.com/uefachampionsleague/season=1972/index.html נתונים מאתר אופ"א]

קטגוריה:תחרויות כדורגל ב-1972
קטגוריה:תחרויות כדורגל ב-1973
קטגוריה:עונות בליגת האלופות
רות דייווידסון

רות אליזבת דייווידסון (באנגלית: Ruth Elizabeth Davidson; נולדה ב-10 בנובמבר 1978) היא פוליטיקאית סקוטית המכהנת כחברת בית הלורדים. קודם לכן כיהנה נציגת מחוז מרכז אדינבורו בפרלמנט הסקוטי ובשנים 2011–2019 כיהנה כמנהיגת המפלגה השמרנית הסקוטית ומנהיגת סיעת המיעוט בפרלמנט.

==ביוגרפיה==
דייווידסון נולדה באדינבורו שבסקוטלנד וגדלה בפייף להורים בני מעמד הפועלים. אביה עבד במכרות ובמזקקת ויסקי. 

סיימה תואר שני בספרות אנגלית באוניברסיטת אדינבורו. לאחר לימודיה עבדה ככתבת בעיתון ובתחנות רדיו מקומיות ובשנים 2002 עד 2009 בתחנת הרדיו BBC סקוטלנד. היא שירתה מספר שנים בכוחות המילואים כאלחוטנית, אך נאלצה לפרוש לאחר תאונת אימונים במהלכה שברה את גבה.

ב-2009 הצטרפה למפלגה השמרנית, היא התמודדה בבחירות המיוחדות למושב מחוז צפון מזרח גלאזגו בפרלמנט הבריטי אך סיימה שלישית ולא נבחרה. בבחירות הכלליות ב-2010 התמודדה שוב למושב זה אך הפסידה פעם נוספת, במקביל שימשה ראש המטה של מנהיגת המפלגה השמרנית הסקוטית אנבל גולדי. 

במאי 2011 נבחרה לפרלמנט הסקוטי כנציגת גלאזגו. לאחר היבחרה שימשה דוברת המפלגה השמרנית הסקוטית לנושאי יחסי חוץ, אירופה ותרבות. בנובמבר 2011 נבחרה למנהיגת המפלגה בעקבות התפטרותה של גולדי. בבחירות לפרלמנט הסקוטי ב-2016 התמודדה ונבחרה למושב מחוז מרכז אדינבורו בפרלמנט. בבחירות אלו הובילה את המפלגה לגידול משמעותי בכוחה מ-15 מושבים ל-31 ולהיותה המפלגה השנייה בגודלה בפרלמנט לאחר המפלגה הלאומית הסקוטית על חשבון מפלגת הלייבור. ביולי 2016 מונתה לחברה במועצה המלכותית. 

בבחירות הכלליות בבריטניה ב-2017 הובילה את המפלגה השמרנית לזכייה ב-13 מושבים במחוזות סקוטלנד, לעומת מושב אחד בבחירות הקודמות, ההישג הטוב ביותר של המפלגה מאז 1983. בספטמבר 2019 התפטרה מכהונתה כמנהיגת המפלגה.

ב-2020 נבחרה לבית הלורדים. ב-2021 מונתה לברונית והיא מכהנת בבית הלורדים.

ב-2018 נכללה ברשימת טיים 100.

== חיים אישיים ==
דייווידסון מאורסת לבת זוגה ג'ן וילסון. באוקטובר 2018 נולד בנה.

==קישורים חיצוניים==

* 

* [http://www.parliament.scot/msps/currentmsps/ruth-davidson-msp.aspx רות דייווידסון] באתר הפרלמנט הסקוטי

==הערות שוליים==

קטגוריה:בוגרות אוניברסיטת אדינבורו
קטגוריה:בוגרי אוניברסיטת אדינבורו
קטגוריה:בוגרות אוניברסיטת גלאזגו
קטגוריה:בוגרי אוניברסיטת גלאזגו
קטגוריה:פוליטיקאים סקוטים
קטגוריה:חברי המפלגה השמרנית (הממלכה המאוחדת)
קטגוריה:פוליטיקאים להט"בים בריטים
קטגוריה:חברי המועצה המלכותית
קטגוריה:פוליטיקאיות לסביות
קטגוריה:פוליטיקאיות בריטיות
קטגוריה:חברי הפרלמנט הסקוטי
קטגוריה:בריטים שהופיעו ברשימת טיים 100
קטגוריה:לורדים לימי חייהם
קטגוריה:בריטיות שנולדו ב-1978
קטגוריה:בריטים שנולדו ב-1978
קטגוריה:אנשי צבא להט"בים
פלנחה

מפלגת הפלָנחֶה (בספרדית: Falange Española Tradicionalista y de las Juntas de Ofensiva Nacional Sindicalista, "הפלָנחֶה הספרדי המסורתי ושל חונטות התקיפה הלאומית הסינדיקליסטית") הייתה המפלגה החוקית היחידה בספרד תחת שלטון פרנקו. הפלנחה דגלה באידאולוגיה סינדיקליסטית נאציונל-פשיסטית. היא הוקמה בשנת 1937 על ידי איחוד של שתי מפלגות ימין קיצוניות: המפלגה הקרליסטית ומפלגת הפלנחה של ה-JONS (בספרדית: Falange Española de las Juntas de Ofensiva Nacional-Sindicalista). פירוקה היה ב-1977, על ידי המזכ"ל שלה, אדולפו סוארס, שמונה לראש הממשלה של ספרד הדמוקרטית.

==היסטוריה==
מפלגת הפלנחה הראשונה הצטרפה לצד הנאציונליסטי במלחמת האזרחים בספרד, ואחד מממנהיגיה, חוסה אנטוניו פרימו דה ריברה, הוצא להורג בכלא הרפובליקני. כשהגנרליסימו פרנקו צבר כוח, הוא איחד ב-19 באפריל 1937 את הפלנחה הראשונה עם המפלגה הקרליסטית, ובכך יצר חזית נאציונליסטית רחבה. כ-60% ממנהיגי הפלנחה הראשונה מצאו את מותם במהלך המלחמה.

לאחר המלחמה הפכה המפלגה למפלגה היחידה בדיקטטורה של פרנקו, שנקראה "המדינה הספרדית". במהלך מלחמת העולם השנייה, לאחר כמה עימותים עם יוצאי המפלגה הקרליסטית, החליטו מנהיגי הפלנחה, בראשות פרנקו, להגדיר אותה בתור "תנועה" יותר מאשר "מפלגה", כדי להדגיש את הייחודיות הפלנגית-ספרדית-קתולית של הפלנגות, בניגוד לשאר המפלגות הפשיסטיות באירופה באותה תקופה.

עם נפילת משטר פרנקו, ב-13 באפריל 1977, התפרקה המפלגה.
חברי הפלנחה ב[[סרגוסה, 1936]]

===השפעה מחוץ לספרד===
המפלגה היוותה השראה למפלגת הכתאיב הלבנונית, שגם שאבה ממנה את שמה - הפלנגות, בתרגום לצרפתית. השם נגזר מהמילה היוונית Phalanx (פלנקס) - מערך צפוף של חיל רגלים. "كتيبة" ("כַּתיבַּה", בריבוי: كتائب, "כַּתַאאִיב") הוא תרגום לערבית של מילה זו. המפלגה הלבנונית נודעה גם בשמה הצרפתי "Les Phalanges".

==קישורים חיצוניים==

==הערות שוליים==

קטגוריה:מפלגות פשיסטיות
קטגוריה:המדינה הספרדית
קטגוריה:ספרד: מפלגות
טומומי אינאדה

טומומי אינאדה, 2017
טומומי אינאדה (ביפנית: 稲田 朋美; נולדה ב-20 בפברואר 1959) היא פוליטיקאית יפנית, שכיהנה כשרת ההגנה בקבינט של שינזו אבה. אינאדה היא חברת המפלגה הליברלית-דמוקרטית ומכהנת כנציגת המחוז הראשון של פוקואי בבית הנבחרים של יפן.

==ביוגרפיה==
אינאדה נולדה במחוז פוקואי. ב-1981 סיימה לימודי משפטים באוניברסיטת ואסדה וב-1985 הוסמכה כעורכת דין.

בספטמבר 2005 נבחרה לנציגת המחוז הראשון של פוקואי בבית הנבחרים של יפן ומאז נבחרה לשלוש תקופות כהונה נוספות ב-2009, ב-2012 וב-2014.

בספטמבר 2010 נבחרה לסגנית מזכ"ל המפלגה הליברלית-דמוקרטית, באוקטובר 2012 מונתה ליושבת ראש החטיבה לענייני משפטים של המועצה לחקר מדיניות במפלגה. בדצמבר 2012 מונתה לחברה בקבינט של שינזו אבה כשרה לענייני רפורמה ברגולציה, רפורמה במינהל הציבורי ובשירות הציבורי, כשרה לענייני אסטרטגיית "יפן המגניבה" ולמדיניות ה"התמודדות מחדש" שהנהיג אבה. בספטמבר 2014 מונתה ליושבת ראש המועצה לחקר מדיניות של המפלגה. באוגוסט 2016 מונתה לשרת ההגנה בקבינט היפני.

לאורך הקריירה שלה הביעה אינאדה דעות ימניות, היא התנגדה להגדרת מעשי יפן במלחמת העולם השנייה כפשעי מלחמה וכניסתה לקוריאה הדרומית נאסרה. בספטמבר 2014 נחשפה תמונה שלה יחד עם מנהיג התנועה הנאו-נאצית היפנית מה שגרם למבוכה לראש הממשלה אבה, אינאדה ציינה כי לא ידעה עם מי הצטלמה. היא תומכת בשינוי מדיניות הביטחון של יפן ושינוי החוקה הפציפיסטית שלה. ב-28 ביולי 2017 התפטרה מתפקידה לאחר שנחשף כי הסתירה מידע על כך שחיל משלוח יפני לדרום סודאן נשלח לאזור בו עדיין מתרחשים עימותים, בניגוד לחוקת יפן.

== חיים אישיים ==
אינאדה נשואה ואם לבן ובת.

==קישורים חיצוניים==

* 

* [http://japan.kantei.go.jp/97_abe/meibo/daijin/1208739_10042.html טומומי אינאדה] באתר ממשלת יפן
* 

==הערות שוליים==

קטגוריה:בוגרי אוניברסיטת ואסדה
קטגוריה:שרי ההגנה של יפן
קטגוריה:פוליטיקאיות יפניות
קטגוריה:שרות הגנה
קטגוריה:יחסי יפן – קוריאה הדרומית
קטגוריה:ילידות 1959
קטגוריה:יפנים שנולדו ב-1959
דגים זאביים

[[צלופח זאב]]
דגים זאביים (שם מדעי: Zoarcoidei) הם אחת מ-18 תת-הסדרות של סדרת הדקראים הגדולה. היא כוללת כ-400 מינים ב-9 משפחות.

לדגים אלה גוף מוארך דמוי-צלופח, ראשים גדולים ומלתעות קשיחות וסנפירי גב וחזה קטנים. חלקם מצויים באקלימים ממוזגים וקרים ושוכנים בין הסלעים.

למרות מראם המפלצתי של חלקם הם ניזונים בעיקר מחסרי חוליות כמו סרטנים, רכיכות וקיפודי ים.

==מיון==
*תת-סדרה דגים זאביים (Zoarcoidei)
**משפחה דגי זאב (Anarhichadidae)
**משפחה Bathymasteridae
**משפחה Cryptacanthodidae
**משפחה Pholidae
**משפחה Ptilichthyidae
**משפחה Scytalinidae
**משפחה Stichaeidae
**משפחה Zaproridae
**משפחה Zoarcidae

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
דמויי-אצטגנון

דמויי-אצטגנון (שם מדעי: Trachinoidei) היא אחת מ-18 תת-סדרות הסדרה הגדולה דקראים, בתוכה כ-251 מינים. בני קבוצה זו הם יצורים ימיים החיים על קרקעית הים באזורים חוליים ולעיתים אף בחוף.

דגים אלו חיים בקרבת הקרקעית החולית ורבים מהם בעלי צבעי הסוואה ויכולים כך לארוב לטרף לא זהיר השוחה מעליהם. הם חיים בבדידות או בקבוצות.

הם חיים כל הימים, הטרופיים והארקטיים וחלקם, כמו הצלופחוליים מכלכלים חיות ים שונות ונידוגים גם על ידי אנשים למאכל. אך מינים אחרים הם קוצניים ואף ארסיים.

==מיון==
*תת-סדרה דמויי-אצטגנון (Trachinoidei)
**משפחה צלופחוליים (Ammodytidae)
**משפחה חרוטשיניים (Champsodontidae)
**משפחה Cheimarrhichthyidae
**משפחה צ'יאסמודונטיים (Chiasmodontidae)
**משפחה דגחוליים (Creediidae)
**משפחה Leptoscopidae
**משפחה Percophidae
**משפחה קברנונים מהנדסים (Pholidichthyidae)
**משפחה פארניים (Pinguipedidae)
**משפחה דרקוניים (Trachinidae)
**משפחה Trichodontidae
**משפחה חוּטוֹנִיִּים (Trichonotidae)
**משפחה אצטגנוניים (Uranoscopidae)

==גלריה==
<gallery mode=packed>
קובץ:Northern Stargazer.JPG
קובץ:Okitoragisu.jpg
קובץ:WeeverFish.JPG
קובץ:Pholidichthys leucotaenia 1.jpg
קובץ:Ammodytes hexapterus.jpg
</gallery>

== קישורים חיצוניים ==

*
דמויי-כפחן

Psenopsis anomala
דמויי-כפחן (שם מדעי: Stromateoidei) היא אחת מ-18 תת-הסדרות של סדרת הדקראים.

לדגים אלה קשקשים כסופים, סנפירי חזה גדולים ומעוגלים ופיות קטנים. הם ניזונים מחסרי חוליות שונים כולל ממדוזות, אף שמספר מינים במשפחה בלוריתניים (Centrolophidae), מתגוננים מטורפים על ידי שחייה ליד מדוזות והם גם ניזונים משאריות ארוחתם.

==מיון==
**תת-סדרה דמויי-כפחן (Stromateoidei)
**משפחה Amarsipidae 
**משפחה אריומיים (Ariommatidae)
**משפחה בלוריתניים (Centrolophidae)
**משפחה נומידיים (Nomeidae)
**משפחה Tetragonuridae
**משפחה כִּפְּחָנִיִּים (Stromateidae)

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
כפחניים

כפחניים (שם מדעי: Stromateidae; באנגלית "Butterfish") הם משפחה מסדרת הדקראים של דגים כסופים בעלי סנפירים גבוהים ומעוגלים. חיים בימים והחופים שסביב אמריקה, מערב אפריקה והאזור האינדו-פסיפי .

לכפחניים ראשים קטנים וסנפירים ארוכים העוזרים להם לשחות, הם בעלי זנבות קצרים ואין להם סנפירי גחון בבגרותם. הם ניזונים מחסרי חוליות שונים כמו ממדוזות, סרטנים ומפלנקטון. ואולם הצעירים לעיתים מחפשים הגנה מטורפים תחת מדוזות.

==מיון==
*משפחה כִּפְּחָנִיִּים (Stromateidae)
**סוג Pampus - בו 5 מינים
**סוג Peprilus - בו 7 מינים
**סוג Stromateus - בו 3 מינים

==קישורים חיצוניים==

* 

קטגוריה:בעלי חיים שתוארו ב-1810
קטגוריה:דמויי-כפחן
קטגוריה:טקסונים שתוארו בידי קונסטנטין סמואל רפינסק
דגים אנטארקטיים

Chaenocephalus aceratus
דגים אנטארקטיים (שם מדעי: Notothenioidei) היא תת-סדרה אחת מתוך 18 תת-סדרות של סדרת הדקראים הגדולה. דגים אלה חיים רק במימי אנטארקטיקה הקפואים וכן בימים סביבה ובאזור התת-אנטארקטי, בחופי ניו זילנד, דרום אמריקה. הם מסוגלים לחיות בטמפרטורות נמוכות של מינוס 2 מעלות (מים מלוחים קופאים בטמפרטורות נמוכות יותר מאשר מים מתוקים בשל מליחותם), אך חלקם, החיים סמוך לחופי ניו זילנד, חיים גם במים חמימים יותר. כמו כן הם יכולים לצלול לעומק 1,500 מ'.

הדגים מסוגלים לשרוד באזור זה עם דם קר, עקב שינויים שונים בגופם כמו אובדן המוגלובין, איבוד יכולת הציפה, תוספת שומנים ונוזלים מונעי-קפיאה בדמם. חלק מהדגים הללו ממש שקופים ואפשר לראות את איבריהם הפנימיים.

דגים אלה משמשים מזון ליצורים גדולים מהם בשרשרת המזון, כמו פינגווינים, כלבי ים ולווייתנים. הם עצמם טורפים יצורים קטנים יותר כמו סרטני קריל ודגים אחרים.

==מיון==
*תת-סדרה דגים אנטארקטיים (Notothenioidei)
**משפחה Artedidraconidae
**משפחה Bathydraconidae
**משפחה Bovichthyidae
**משפחה Channichthyidae
**משפחה Eleginopsidae
**משפחה Harpagiferidae
**משפחה נוטוטיניים (Nototheniidae)
**משפחה Pseudaphritidae

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1923
קטגוריה:טקסונים שתוארו בידי דייוויד סטאר ג'ורדן
רנהו

רנהו, 2013
רנהו מוראטה (ביפנית: 村田 蓮舫; נולדה ב-28 בנובמבר 1967) הידועה בשם "רנהו", היא פוליטיקאית יפנית, חברת בית היועצים של יפן כנציגת טוקיו משנת 2004. כיהנה כיושבת ראש המפלגה הדמוקרטית וכמנהיגת האופוזיציה של יפן, היא האישה הראשונה שכיהנה בתפקיד זה.

==ביוגרפיה==
רנהו נולדה בטוקיו לאב טאיוואני ואם יפנית. ב-1985 נהייתה לאזרחית יפנית לאחר חקיקה שאפשרה אזרחות לילדי אמהות יפניות ואבות זרים. ב-1990 סיימה תואר ראשון במשפט ציבורי באוניברסיטת איואמה גקואין בטוקיו. היא עבדה כפרזנטורית לחברת "קלריון" ולאחר מכן כמגישה ברשתות הטלוויזיה TBS ו-TV Asahi. בשנים 1995–1997 למדה בבייג'ינג.

ב-2004 נבחרה לבית היועצים של יפן ומאז נבחרה לשתי תקופות כהונה נוספות ב-2010 וב-2016. בין 2010 ל-2012 מילאה תפקידים בממשלת יפן בראשותם של נאוטו קאן ויושיהיקו נודה, בהם שרה לענייני רפורמות בממשלה, רפורמות בשירות הציבורי, בטיחות מזון, מדיניות דו-קיום חברתי, מדיניות טיפול בירידה בילודה ומדיניות שוויון מגדרי.

ב-15 בספטמבר 2016 נבחרה לנשיאת המפלגה הדמוקרטית של יפן שאיחדה לתוכה את מפלגת החדשנות היפנית. בתחילת אוקטובר החלה לכהן בתפקיד. ביולי 2017 התפטרה מתפקידה בעקבות תבוסת המפלגה הדמוקרטית בבחירות המקומיות בטוקיו. בדצמבר 2017 עברה למפלגה הדמוקרטית החוקתית (CDP).

רנהו נשואה ואם לתאומים.

==קישורים חיצוניים==

* 

* [https://www.dpj.or.jp/english/member/121 רנהו] באתר המפלגה הדמוקרטית
* [http://www.scmp.com/week-asia/politics/article/2018051/former-swimsuit-model-hoping-lift-japans-wobbly-opposition THE FORMER SWIMSUIT MODEL HOPING TO LIFT JAPAN’S WOBBLY OPPOSITION], אתר scmp.com, 11 בספטמבר 2016

==הערות שוליים==

קטגוריה:פוליטיקאיות יפניות
קטגוריה:שרי ממשלת יפן
קטגוריה:יפניות שנולדו ב-1967
קטגוריה:יפנים שנולדו ב-1967
ויליאם חאווי

ויליאם אמין חאווי (בערבית: وليم أمين حاوي, 5 בספטמבר 1908 - 13 ביולי 1976) היה פוליטיקאי ואיש מיליציה לבנוני.

כיהן כראש מועצת הביטחון של מפלגת הכתאיב הלבנונית, הידועה גם בשם "הפלנגות הנוצריות". חאווי הצטרף ללשכה הפוליטית של המפלגה ב-1952, וייסד את המיליציה החדשה של המפלגה ב-1961. נהרג מירי צלף פלסטיני בעת המצור שערכו הפלנגות על מחנה הפליטים תל א-זעתר.

==ביוגרפיה==

נולד וגדל בניו יורק למשפחה נוצרית מרונית שמוצאה ממחוז בלבנון, שם הפך לתעשיין זכוכית.

==קישורים חיצוניים==

קטגוריה:מרונים
קטגוריה:פוליטיקאים לבנונים
קטגוריה:לבנונים שנולדו ב-1908
קטגוריה:נפטרים ב-1976
פרטוש

פרטוש הוא שם משפחה יהודי שהתגלגל משם המשפחה היהודי הספרדי "" שמשמעותו היא "ששת השערים".

==הערות שוליים==

קטגוריה:שמות משפחה ביהדות ספרד ופורטוגל
קטגוריה:שמות משפחה ביהדות צפון אפריקה
ארץ הוויסלה

ארץ הוויסלה או מדינת הוויסלה (ברוסית: Привислинский край בפולנית: Kraj Nadwiślański) הוא השם שהוחל על אזור פולין בידי שלטונות האימפריה הרוסית, לאחר פירוקה של פולין הקונגרסאית. מקור השם הוא על שם נהר הוויסלה הזורם דרך פולין, והוא הוכנס לשימוש כבר לאחר מרד נובמבר (1830-1831) אך הפך להיות רשמי לאחר מרד ינואר (1863-1864).

==היסטוריה==
בעקבות קונגרס וינה, החל משנת 1815 נקראה פולין שנכללה בתחום האימפריה הרוסית בשם "פולין הקונגרסאית". אלכסנדר הראשון, קיסר רוסיה, הוכתר כמלך פולין, והתחייב לקיים את חוקת פולין. למדינה זו היו מטבע משלה, מערכת חוקים, תקציב וגבול מכס עם יתר האימפריה הרוסית. בשנת 1831, בעקבות מרד נובמבר של הפולנים, פורקו הצבא, הפרלמנט (סיים), ובוטלו מערכת החוקים והממשל העצמי של המדינה. החוקה הוחלפה בחוקה הרבה פחות ליברלית שהפכה אותה יותר ויותר לחלק מרוסיה, וכל האוניברסיטאות בשפה הפולנית נסגרו רק כדי להיפתח כמה שנים מאוחר יותר בשפה הרוסית.

לזמן קצר עוד שמרה המדינה על מידה מסוימת של אוטונומיה, שהתבטאה בין היתר בכך שהומשך השימוש במטבע הפולני (זלוטי). דה פקטו הוחלף חוק העונשין הפולני בחוק העונשין הרוסי, אולם רק בשנת 1832 הוא הוכנס לשימוש באופן רשמי ובוטל גבול המכס. הכנסייה הקתולית נרדפה, ורוב הכנסיות הקתוליות נסגרו או הולאמו. בשנת 1839 פורקה הכנסייה היוונית-קתולית, ואוחדה עם הכנסייה הפרבוסלבית. בשנת 1863 פרץ מרד ינואר, שדוכא ביד קשה. בעקבות המרד, בוטל כל שריד לעצמאות פולנית, ופולין הקונגרסאית אוחדה רשמית לתוך האימפריה הרוסית ושמה שונה ל"ארץ הוויסלה". בשנת 1867 נערכה רפורמה אשר העבירה את פולין רוסיפיקציה, שבמסגרתה השפה הפולנית נאסרה ללימוד. פולין עברה חלוקה מנהלית מחדש, וחולקה ל-10 מחוזות. חמישה מכל צד של הוויסלה. שם הארץ שונה באופן רשמי ל"ארץ הוויסלה", למרות שהוא עוד היה בשימוש מאז שנת 1831.

בשנת 1914, עם פרוץ מלחמת העולם הראשונה, הבטיח קיסרה של רוסיה, ניקולאי השני, אוטונומיה נרחבת לעם הפולני. שטחה של פולין הפך לשדה קרב בין הרוסים לבין הגרמנים והאוסטרים, כאשר הרוסים פלשו לגליציה שהוחזקה בידי האימפריה האוסטרו-הונגרית, ואילו הגרמנים, מצדם, פלשו לשטחי פולין שהוחזקו על ידי הרוסים. בסוף 1915 כבר נסוגו הרוסים מגליציה, ופולין הוחזקה כולה בידי הגרמנים. מעצמות המרכז שאפו לנצל את הרגשות האנטי-רוסיים ששררו בפולין, ומנהיגיהן, וילהלם השני, קיסר גרמניה, ופרנץ יוזף הראשון, קיסר אוסטריה, הכריזו על הקמת "ממלכת פולין".

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:האימפריה הרוסית: היסטוריה
קטגוריה:מדינות לשעבר בתחומי פולין
קטגוריה:מדינות וטריטוריות שהוקמו ב-1867
סוליתיים

סוליתיים (שם מדעי: Soleidae) היא משפחה של דגים שטוחים מסדרת הסוליתאים וקרובים למשפחת הסוליתיים האמריקאים (Achiridae) מאמריקה. במשפחה 30 סוגים ו-180 מינים.

== מאפיינים ==
הסוליתיים הם דגים שטוחים החיים במים מלוחים או מליחים במזרח האוקיינוס האטלנטי (כולל בים התיכון), האוקיינוס ההודי ומערב ומרכז האוקיינוס השקט. ישנם גם כמה מינים החיים במים מתוקים באפריקה, דרום אסיה, גינאה החדשה ואוסטרליה.

לדגים אלה שתי עיניים באותו צד של הגוף, הם שוכבים על גבם ומתחפרים בבוץ והם בעלי צבעי הסוואה מתוחכמים. הם ניזונים מיצורי ים קטנים כמו סרטנים וחסרי חוליות אחרים. 

מינים רבים מביניהם, כמו המין Solea solea הם דגי מאכל חשובים.

==מיון==
{|
|
*משפחה סוּלִיתִיִּים (Soleidae)
**סוג Achiroides
**סוג ומין יחיד סוּלִית אֲזוּרָה (Aesopia cornuta)
**סוג Aseraggodes
**סוג Austroglossus
**סוג ומין יחיד Barnardichthys fulvomarginata
**סוג Bathysolea
**סוג Brachirus
**סוג ומין יחיד סוּלִית צְהֻבָּה (Buglossidium luteum)
**סוג ומין יחיד Dagetichthys lakdoensis
**סוג Dicologlossa
**סוג Heteromycteris
**סוג Leptachirus
**סוג Liachirus
**סוג Microchirus
**סוג Monochirus
|
**סוג ומין יחיד Paradicula setifer
**סוג Pardachirus
**סוג Pegusa
**סוג Phyllichthys
**סוג ומין יחיד Pseudaesopia japonica
**סוג ומין יחיד Rendahlia jaubertensis
**סוג ומין יחיד Rhinosolea microlepidota
**סוג סולית (Solea)
**סוג Soleichthys
**סוג Synaptura
**סוג ומין יחיד Synapturichthys kleinii
**סוג Synclidopus
**סוג ומין יחיד Typhlachirus caecus
**סוג ומין יחיד Vanstraelenia chirophthalma
**סוג Zebrias
|
|}

==גלריה==
<gallery widths="180px" heights="200px" perrow="3">
Large sole solea solea.JPG
ShimaUS.jpg
Brachirus orientalis.jpg
</gallery>

==קישורים חיצוניים==

* 

קטגוריה:בעלי חיים שתוארו ב-1832
קטגוריה:טקסונים שתוארו בידי שארל לוסיאן בונפרטה
קטגוריה:סוליתאים
ישראל גוט

ישראל גוט{{תמונה להחלפה}}
ישראל גוט (1 בנובמבר 1891 - 28 באפריל 1970) היה מייסד קולנוע ציון שהיה בית הראינוע הראשון בירושלים. בהכשרתו היה פסל ואמן מתכת.

==ביוגרפיה==
גוט נולד בלבוב שהייתה באותה תקופה בשטח האימפריה האוסטרו-הונגרית ב-1 בנובמבר 1891. לאחר סיום לימודיו בבית ספר תיכון בלבוב למד בבית הספר לאומנויות ריימן בברלין, שם פגש את בוריס שץ שחיפש מורים לבית הספר בצלאל שהקים באותם ימים. ש"ץ, שידע שגוט פעיל באגודות סטודנטים ציונית, שכנע אותו לעלות ארצה ולהקים בבצלאל מחלקה לעבודות מתכת.

ב-1911 הגיע גוט לארץ ישראל ולימד בבצלאל פיסול וריקוע מתכת. עם פרוץ מלחמת העולם הראשונה בשנת 1914 גורשו מארץ ישראל, שנכללה בתחומי האימפריה העות'מאנית, רוב סגל בית הספר בצלאל משום שהיו בעלי אזרחות רוסית ובית הספר נסגר. גוט, שהיה בעל אזרחות אוסטרו-הונגרית, הורשה להישאר בירושלים אך נשאר מובטל. בתחילה מצא עבודות במטה הצבא הגרמני שהוצב בארץ ולאחר מכן קנה את "ראינוע פייג" מהגרמני הטמפלרי סמואל פייג. גוט שיפץ את הראינוע, ששכן בצריף פח שעמד בשטח כיכר ציון של ימינו, ותיקן את מכונת הסינמטוגרף הישנה שהייתה בו. בשנותיו הראשונות של הראינוע הוקרן בו רק סרט אחד שהורכב משאריות סרטים ישנים ונערך מדי פעם בצורה שונה על מנת שלא ישעמם את הקהל. לאחר סיום המלחמה וכיבושה של ירושלים בידי הבריטים, הסב גוט את שם הראינוע ל"ציון" ולאחר מכן צירף אליו שותף בשם יצחק פרץ. שני השותפים ניהלו יחד את בית הראינוע (שהפך לקולנוע ב-1930) בגלגולים שונים עד סגירתו בשנת 1972. במקומו הוקם בניין בנק הפועלים.

בשנת 1925 היה שותף בייסוד לשכה של הבונים החופשיים בירושלים.

בשנת 1968 הוענק לו אות יקיר ירושלים.

ב-20 באפריל 1970 נפטר.

==חיים אישיים==

גוט היה נשוי ללאה (לבית נייגר) ונולדו להם שלושה ילדים: אלכס הבכור, רפאל, ורחל (שלה)

==קישורים חיצוניים==
* 
* 
* 

==הערות שוליים==

קטגוריה:יקירי ירושלים
קטגוריה:סגל בצלאל
קטגוריה:חברי הבונים החופשיים בישראל
קטגוריה:פסלים ישראלים
קטגוריה:יזמים ישראלים
קטגוריה:יהודים הקבורים בהר המנוחות
קטגוריה:ישראלים שנפטרו ב-1970
חמדה לוי

חמדה לוי היא ספורטאית ספורט נכים לשעבר. פסיכולוגית ומנהלת המרכז להכשרה ושיקום מקצועי שעל יד בית החולים לוינשטיין.

== ביוגרפיה ==
לוי נולדה בישראל ובגיל שנה וחצי חלתה בשיתוק ילדים שפגע בגפיה התחתונות.

הייתה פעילה במסגרת מרכז הספורט לנכים והתאמנה במסגרת כדורסל כיסאות גלגלים ובסיף. בראיון בשנת 2014 אמרה: "הקביים שלי הולכים לצדי, לא איתי. אני לא רואה בהם מגבלה ממשית והם לא המהות שלי. המגבלה שלי נראית לעין, ככה לאנשים, לדעתי, יותר קל להתמודד איתה. אני לא צריכה לספק הסברים. התחלתי את הקריירה שלי בתור פקידה, וכשהצגתי את עצמי בפני מעסיקים התייחסתי למגבלה שלי בהומור. הייתי אומרת לבוס שלי, 'תראה, קפה לא אוכל להגיש לך, כי עד שאגיע אלייך עם הקביים תישאר לך רק חצי כוס, אבל את כל שאר הדברים אני יודעת לעשות כמו שצריך'. אני מעבירה את המסר הזה לאנשים שלהם אני מסייעת כאן, ומסבירה להם שאיך שהם יתייחסו למגבלה שלהם, כך אנשים אחרים יראו אותה".

השתתפה בתחרויות המשחקים הפאראלימפיים בשנים 1976, 1980, 1984, 1988. עם נבחרות הנשים בסיף ובכדורסל זכתה במספר מדליות. במשחקים הפאראלימפיים 1980 זכתה גם במדליית כסף אישית בתחרויות סיף.

בעלת תואר שני בפסיכולוגיה ייעוצית מאוניברסיטת תל אביב. ב-1988 החלה לעבוד ביחידת האבחון של המרכז להכשרה ושיקום מקצועי על יד בית חולים לוינשטיין. ב-2003 מונתה למנהלת יחידת האבחון והייעוץ התעסוקתי וב-2014 מונתה למנהלת הראשית של המרכז. 

נשואה לספורטאי ספורט נכים משה לוי ואם לשלושה ילדים.

== קישורים חיצוניים ==
* [http://www.local.co.il/raanana/115904/article "תמיד הצגתי את הכישורים שלי ולא את המגבלה"], 5 ביוני 2014.
* [https://www.paralympic.org/chemda-levy פירוט השתתפותה בתחרויות המשחקים הפאראלימפיים] באתר הרשמי של IPC 

קטגוריה:מדליסטיות פאראלימפיות ישראליות
קטגוריה:אלופות פאראלימפיות ישראליות
קטגוריה:זוכי מדליית כסף פאראלימפית מישראל
קטגוריה:זוכי מדליית ארד פאראלימפית מישראל
קטגוריה:כדורסלנים פאראלימפיים ישראלים
קטגוריה:שחקניות כדורסל נכים ישראליות
קטגוריה:סייפים פאראלימפיים ישראלים
קטגוריה:סייפות נכות ישראליות
קטגוריה:ספורטאים ישראלים במשחקים הפאראלימפיים טורונטו (1976)
קטגוריה:כדורסלנים במשחקים הפאראלימפיים טורונטו (1976)
קטגוריה:סייפים במשחקים הפאראלימפיים טורונטו (1976)
קטגוריה:ספורטאים ישראלים במשחקים הפאראלימפיים ארנהם (1980)
קטגוריה:כדורסלנים במשחקים הפאראלימפיים ארנהם (1980)
קטגוריה:סייפים במשחקים הפאראלימפיים ארנהם (1980)
קטגוריה:סייפות במשחקים הפאראלימפיים ארנהם (1980)
קטגוריה:ספורטאים ישראלים במשחקים הפאראלימפיים ניו יורק וסטוק מנדוויל (1984)
קטגוריה:כדורסלנים במשחקים הפאראלימפיים ניו יורק וסטוק מנדוויל (1984)
קטגוריה:סייפים במשחקים הפאראלימפיים ניו יורק וסטוק מנדוויל (1984)
קטגוריה:ספורטאים ישראלים במשחקים הפאראלימפיים סיאול (1988)
קטגוריה:כדורסלנים במשחקים הפאראלימפיים סיאול (1988)
קטגוריה:סייפים במשחקים הפאראלימפיים סיאול (1988)
קטגוריה:סייפות במשחקים הפאראלימפיים סיאול (1988)
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:נפגעי פוליו ישראלים
קטגוריה:ספורטאי איל"ן
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
פרקות ממוזגות

[[מקולוצלה פלי]]
פרקות ממוזגות (שם מדעי: Percichthyidae) היא משפחה של דגים מסדרת הדקראים הקרובים למשפחת הפרקיים אך חיים באזורים יותר ממוזגים וטרופיים. בעבר שויכו למשפחות לברקיים ודקריים והם קרובי משפחתם.

== מאפיינים ==
פרקות ממוזגות חיים במים מתוקים (ומעטים גם במים מלוחים) בעיקר באוסטרליה אך גם בדרום אסיה ובדרום אמריקה. 

בעלי ראש גדול, מכסה זימים בולט מאחורי הלסת וסנפירי גב וחזה גדולים וקוצניים שגודלם משתנה מאורך 6 ס"מ ל-1.5 מטר. הם יכולים לנוע במהירות וניזונים מטרף קטן יותר החי במים.

חלק מהמינים במשפחה, כמו מקולוצלה פלי מאגן מארי-דרלינג ונהר מארי נמצאים בסכנת הכחדה חמורה.

==מיון==
*משפחה פרקות ממוזגות (Percichthyidae)
**סוג ומין יחיד Bostockia porosa
**סוג Coreoperca
**סוג Gadopsis
**סוג ומין יחיד Guyu wujalwujalensis
**סוג Maccullochella
**סוג Macquaria
**סוג ומין יחיד Nannatherina balstoni
**סוג Nannoperca
**סוג Percichthys
**סוג Percilia
**סוג Siniperca

==קישורים חיצוניים== 

קטגוריה:ערכים שבהם תבנית בריטניקה אינה מתאימה
קטגוריה:דמויי-דקר
קטגוריה:טקסונים שתוארו בידי דייוויד סטאר ג'ורדן
איראן הגדולה

מפה המתארת את שטחי איראן הגדולה
איראן הגדולה (גם: איראן רבתי או פרס הגדולה, בפרסית: ایران بزرگ) הוא מונח המתייחס לאזורים בקווקז, מערב אסיה, מרכז אסיה, וחלקים של דרום אסיה, אשר בהם ישנה השפעה תרבותית איראנית משמעותית, או שיש להם היסטוריה ארוכה של שליטה איראנית. הסיבות להשפעה מסוג זה יכולות להיות גם מגע קרוב עם איראן לאורך השנים, או אוכלוסיית פרסים משמעותית.

המונח מתייחס לרוב בצורה ממוקדת יותר למסופוטמיה, אנטוליה וחלקים גדולים של הקווקז. המושג של איראן הגדולה מקורו עוד בימי הממלכה האחמנית, אשר שלטה פרט לפרס על מסופוטמיה, הלבנט, אנטוליה, מרכז אסיה ואף חלקים מהודו. האימפריה שלטה תקופה של כמאתיים שנה מימי כורש הגדול עד ימי אלכסנדר הגדול. לאחר תקופה של שלטון הלניסטי, הוקמה מחדש אימפריה פרסית בשם "האימפריה הפרתית", אשר בשנת 224 הפכה ל. בשנת 641 נכבשה האימפריה בידי האימפריה המוסלמית ונותרה תחת שלטון ערבי עד שנת 1502 עת הוקמה האימפריה הספווית. החל מתקופה זו, החלה איראן מאבדת את אחיזתה בשטחים הנחשבים כחלק מ"איראן הגדולה". בשנת 1555 היא אבדה את עיראק לטובת האימפריה העות'מאנית, בשנת 1813 ויתרה במסגרת הסכם גוליסטן על כל טענותיה בדאגסטן, גאורגיה, מגרליה, אימרתי ואבחזיה לאימפריה הרוסית. בשנת 1828 נחתם הסכם טורקמנצ'אי שהעביר לרוסיה גם את רוב שטחי ארמניה ואזרבייג'ן. בשנת 1857 איבדה איראן את אפגניסטן לטובת האימפריה הבריטית.

איראן הגדולה הוא מונח המתייחס לאזור ממסופוטמיה עד וכולל אסיה הקטנה. אזורים אלו הושפעו משפות איראניות המדוברות באיראן, עיראק, פקיסטן, אפגניסטן ובמדינות אחרות במרכז אסיה היום, עם מקור בלשני ממשפחת השפות ההודו-איראניות תחת משפחת השפות ההודו-אירופיות). כמו כן, אזורים אלו הושפעו מהתרבות האיראנית כתוצאה משלטונות איראניים או אוכלוסייה איראנית גדולה במקומות מחוץ לאיראן לאורך מאות או אלפי שנים.

המקור לאיראן הגדולה הרב תרבותית נמצאת בהיסטוריה העתיקה של האימפריה הפרסית הראשונה: האימפריה האחמנית. דרך מדיניות אימפריאלית היא כבשה ושלטה על אזורים גדולים וסיפחה את כל המיעוטים שחיו תחת האימפריות הקודמות, האימפריה האשורית ובבל. האימפריות האלו הגלו תושבים ממדינות מוצאם לאחר שאלה נכבשו למקומות אחרים באימפריה על מנת למנוע מרידות וניצול של בעלי ניסיון, והם הפכו למרכז רב תרבותי ודתי.

מדיניות האימפריה הפרסית אפשרה למיעוטים שלה לשמור ולקיים את התרבות ואת הדת שלהם בתנאי שהמיעוטים תרמו לאימפריה הגדולה. הרבה מהמיעוטים חיו באימפריה כתושבים שווים בערכם והייתה להם אפשרות לבנות חיים ברמה סוציואקונומית גבוהה ולהשתלב בחברה.

== לקריאה נוספת ==
<div class="mw-content-ltr">
* 
*
* Marcinkowski, Christoph (2010). Shi'ite Identities: Community and Culture in Changing Social Contexts. Berlin: Lit Verlag 2010. .
</div>

==קישורים חיצוניים==

קטגוריה:ויקיפדיה: השלמה - מדינות אסיה
קטגוריה:איראן: היסטוריה
קטגוריה:איראן: גאוגרפיה
קטגוריה:יחסי אזרבייג'ן–איראן
שטחנוניים

Pleuronectes platessa
שְׁטַחְנוּנִיִּים (שם מדעי: Pleuronectidae) היא משפחה של דגים שטוחים מסדרת הסוליתאים.

דגים אלה בעלי עיניים מאותו צד של הגוף, ובצעירותם אחת העיניים נודדת אל צד שני של הגוף שמשתטח ודגים אלה בבגרותם שוחים על הצד ומתחפרים בחול ובבוץ. לרובם העיניים פונות לצד הימני של הגוף, אך לחלקם העיניים פונות לצד השמאלי. הם בעלי גב ארוך וסנפירים ארוכים וקוצניים בקצוות. הפה מגודל ומוארך ומכסה הזימים בולט למעלה. הנקבות מטילות מאות ביצים שצפות במים וכשהצעירים בוקעים הם שוקעים לקרקעית הים. רבים מהם מעמיקים לקרקעית האוקיינוסים.

השטחנוניים הם טורפים וניזונים מחרקי מים וסרטנים אצל המינים הקטנים ועד לדגים אחרים ודיונונים אצל המינים הגדולים. הגדול בבני המשפחה, לשונון אטלנטי יכול להגיע לאורך של מעל 4.5 מ' והוא המין הגדול ביותר בסדרה. 

דגים רבים בקבוצה זו הם דגי מאכל משובחים ומפרנסים את הדיג הכלכלי ברחבי העולם.

==מיון==
*משפחה שטחנוניים (Pleuronectidae)
**תת-משפחה Pleuronectinae
***שבט Isopsettini
****סוג ומין יחיד Isopsetta isolepis
***שבט Microstomini - בו 8 סוגים
***שבט Pleuronectini - בו 7 סוגים. בו הסוג לשונון.
***שבט Psettichthyini
****סוג ומין יחיד Psettichthys melanostictus

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1816
קטגוריה:טקסונים שתוארו בידי ז'ורז' קיווייה
סנדליים

סנדליים (שם מדעי: Bothidae) היא משפחה של דגים שטוחים מסדרת הסוליתאים שקיבלו את שמם על פי דברי רש"י על מסכת ברכות: "שלא יהא סנדל - שלא תתעבר אשתו ולד אחר, ויהיה פוחת צורתו של ראשון, ודומה לדג של ים ששמו סנדל, הכי אמרינן במסכת נדה: סנדל דומה לסנדל של ים, ומתחלתו ולד היה אלא שנרצף, משל לאדם שסטר את חבירו והחזיר צורתו לאחוריו". 

אלו דגים שטוחים בעלי עיניים הפונות לאותו צד בבגרותם וסנפירים מוארכים ומחודדים בקצוות והם בעלי עיניים גדולות וקצוות סנפירים מגודלים ובעלי קוצים. דגים אלה מוסווים אך חלקם גם מקושטים מאוד. הם חיים במים מלוחים רדודים וגם באוקיינוסים העמוקים. אורכם משתנה מ-4.5 ס"מ ל-1.5 מ'.

דגים אלו הם דגי מאכל משובחים במקרים רבים, כמו אצל המין Paralichthys olivaceus.

==מיון==
*משפחה סנדליים (Bothidae)
**סוג Arnoglossus
**סוג Asterorhombus
**סוג Bothus
**סוג Chascanopsetta
**סוג Crossorhombus
**סוג Engyophrys
**סוג Engyprosopon
**סוג Grammatobothus
**סוג ומין יחיד Japonolaeops dentatus
**סוג ומין יחיד Kamoharaia megastoma
**סוג Laeops
**סוג Lophonectes
**סוג Monolene
**סוג Neolaeops microphthalmus
**סוג Parabothus
**סוג Perissias taeniopterus
**סוג Psettina
**סוג Taeniopsetta
**סוג Tosarhombus
**סוג Trichopsetta

==קישורים חיצוניים==

* 
* [https://daf-yomi.com/DYItemDetails.aspx?itemId=16365 שמו של הדג בפורטל הדף היומי]

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1910
קטגוריה:טקסונים שתוארו בידי צ'ארלס טייט רגן
קטגוריה:סוליתאים
רעפנוניים

Malacanthus latovittatus בגן חיות בהולנד
רַעַפְנוּנִיִּים (שם מדעי: Malacanthidae) היא משפחת דגים מסדרת הדקראים החיים בימים הטרופיים. מחולקים לשתי תת-משפחות: Malacanthinae ו-Latilinae הנבדלות במראה, בהתנהגות ובאקולוגיה. תת-המשפחה הראשונה נמצאת בדרך כלל מעל לעומק 50 מטר ואילו השנייה תימצא מתחתיו.

חלק ממיני הרעפנוניים הם דגי מאכל חשובים, אם כי אצל חלקם יש זיהומי כספית. דגים אחרים הם צבעוניים ויפים ונמצאים במספר אקווריומים וגני חיות לראווה.

== מאפיינים ==
דגים אלה חיים בימים רדודים באזורים חוליים, סלעיים וכן בשוניות אלמוגים למעט המינים החיים בעומק. הם מגיעים לאורך 17-125 ס"מ ויכולים להגיע למשקל של 30 ק"ג. לחלק מדגים אלה ראש מוארך וחוטם צר וארוך והם רזים מאוד, לעומת אחרים בעלי פה קצר עם זיפים מסביב לפה והם שמנים יותר. הסנפירים קצרים אך הם בעלי רעמה קוצנית מהגב ועד לזנב.

תזונתם העיקרית של הדגים היא מחסרי חוליות כמו סרטנים ושרימפס, רכיכות, תולעים וקיפודי ים, אך גם מדגים קטנים.

==מיון==
*משפחה רעפנוניים (Malacanthidae)
**תת-משפחה Latilinae
***סוג Branchiostegus
***סוג Caulolatilus
***סוג Lopholatilus
**תת-משפחה Malacanthinae
***סוג Hoplolatilus
***סוג Malacanthus

==קישורים חיצוניים== 

* 

קטגוריה:בעלי חיים שתוארו ב-1861
קטגוריה:דמויי-דקר
קטגוריה:טקסונים שתוארו בידי אלברט גינטר
סולתאים

סולתאים (שם מדעי: Suliformes) היא סדרה של עופות מים הקרובים לסדרת השקנאים (Pelecaniformes). חוקרים מהארגון International Ornithologists' Union, החליטו שסדרת השקנאים כוללת מספר משפחות בעלי שונות מסוימת משאר השקנאים ויש לשייכם לסדרה עצמאית. אך לא כל החוקרים קיבלו את החלוקה החדשה. בנוסף הם החליטו להפריד את משפחת הפתוניים (Phaethontidae) לסדרה עצמאית (Phaethontiformes).

מינים אלו חיים בקרבת המים ורובם מסוגלים לעוף ולצלול לתוך הימים או האגמים, למעט הפרגטות. הם בעלי מקור ארוך וחזק העוזר לתפוס את קורבנם. חלקם מתקהלים בקבוצות גדולות ולחלקם תצוגות ראווה מיוחדות בהם הם מושכים נקבות באמצעות ריקודים ומחוות. 

המזון העיקרי שלהם הוא דגים שונים, אך גם מדו-חיים קטנים, ביצים והפריגטות יחטפו גם עופות ימיים קטנים יותר או צבי ים צעירים. בנוסף הפריגטות מציקות לעופות אחרות כדי לחטוף את שללם.

==מיון==
*סדרה סולתאים (Suliformes)
**משפחת נחשוניים (Anhingidae)
**משפחת פרגטיים (Fregatidae)
**משפחת קורמורניים (Phalacrocoracidae)
**משפחת סולתיים (Sulidae)
**משפחת Plotopteridae - נכחדה. בה הקופיפטריקס

==גלריה==
<gallery mode="packed">
קובץ:Basstölpel Walsrode Herbst 2014.jpg|סולה צפונית
קובץ:Fregattvogel-North Seymour.jpg|פרגטה הדורה
קובץ:Anhinga (3428870934).jpg|נחשון אמריקאי
קובץ:Little Cormorant (Phalacrocorax niger) in Hyderabad W IMG 8389.jpg|קורמורן ג'אווה
</gallery>

==קישורים חיצוניים==

*
קטגוריה:טקסונים שתוארו בידי ריצ'רד באולדר שרפ
קטגוריה:בעלי חיים שתוארו ב-1849
דראפט ההרחבה של שנת 2010 בליגת ה-MLS

דראפט ההרחבה של שנת 2010 בליגת ה-MLS היה דראפט ההרחבה השביעי בתולדות ליגת ה-MLS. הדראפט התקיים ב-24 בנובמבר 2010 לקראת הצטרפותן של ונקובר וייטקאפס ופורטלנד טימברס לליגה בעונת 2011.

==כללי הדראפט==
הבחירה בדראפט התקיימה בהתאם לכללים הבאים:

*כל קבוצה קיימת קבלה את האפשרות לבחור 11 שחקנים ולהגן עליהם מפני הבחירה. 
*שחקנים השותפים לפרויקט "אדידס ג'נריישן" קיבלו הגנה באופן אוטומטי, למעט שחקנים שסיימו את התוכנית ועברו לסגל הקבוצה הבוגר עד סוף עונת 2010.
*במהלך הדראפט התקיימו עשרה סיבובים של בחירה (סך הכל נבחרו 20 שחקנים). קבוצה שנבחר ממנה שחקן הייתה רשאית בסיום הסיבוב להעביר שחקן נוסף לרשימת השחקנים המוגנים.
*שחקן הפורש ממשחק לא צריך להכלל ברשימת השחקנים המוגנים. במידה ובסופו של דבר השחקן מחליט להמשיך לשחק, הקבוצה תאבד את זכות הסירוב לשחרורו.
*מספר השחקנים הזרים שכל קבוצה יכולה להעמיד לבחירה הוגבל למספר הזרים שבסגל הקבוצה פחות 3. במידה ולקבוצה היו פחות משלושה זרים הוגבל מספר הזרים האפשרי לבחירה לאחד.

==תהליך הבחירה==
פורטלנד טימברס היא הקבוצה שזכתה בזכות הבחירה הראשונה.

{| class="wikitable"
|-
!style="width:5%"|
בחירה
!style="width:23%"|
קבוצה בוחרת
!style="width:25%"|
שחקן
!style="width:22%"|
קבוצה קודמת
|-
|1|| פורטלנד טימברס || דקס מקארת'י || דאלאס
|-
|2|| ונקובר וייטקאפס || סאנה נייסי || סיאטל סאונדרס
|-
|3|| פורטלנד טימברס|| אריק ברונר || קולומבוס קרו
|-
|4|| ונקובר וייטקאפס || אטיבה האריס || דאלאס
|-
|5|| פורטלנד טימברס || אדם מופט || קולומבוס קרו
|-
|6|| ונקובר וייטקאפס || ניית'ן סטורגיס || סיאטל סאונדרס
|-
|7|| פורטלנד טימברס || אנתוני וולש || קולורדו ראפידס
|-
|8|| ונקובר וייטקאפס || שיי סלינאס || פילדלפיה יוניון
|-
|9|| פורטלנד טימברס || דייוויד הורסט || ריאל סולט לייק
|-
|10|| ונקובר וייטקאפס || אלן גורדון || צ'יבאס ארצות הברית
|-
|11|| פורטלנד טימברס || רובי פינדלי || ריאל סולט לייק
|-
|12|| ונקובר וייטקאפס || אובריין וייט || טורונטו
|-
|13|| פורטלנד טימברס || פיטר לאורי || שיקגו פייר
|-
|14|| ונקובר וייטקאפס || אלחנדרו מורנו || פילדלפיה יוניון
|-
|15|| פורטלנד טימברס || ג'ונתן בורנשטיין || צ'יבאס ארצות הברית
|-
|16|| ונקובר וייטקאפס || ג'ו קנון || סן חוזה ארת'קווייקס
|-
|17|| פורטלנד טימברס || ג'ורדן גראיה || די.סי. יונייטד
|-
|18|| ונקובר וייטקאפס || ג'ונת'ן ליית'רס || ספורטינג קנזס סיטי
|-
|19|| פורטלנד טימברס || ארטורו אלברס || סן חוזה ארת'קווייקס
|-
|20|| ונקובר וייטקאפס || ג'ון ת'ורינגטון || שיקגו פייר
|}

==הערות שוליים==

קטגוריה:דראפט הרחבה: MLS
קטגוריה:2010 בספורט
קטגוריה:2010 בארצות הברית
קטגוריה:2010 בקנדה
שלום דלוגץ'

שלום דלוגץ (16 בספטמבר 1943 - 21 ביולי 2018) היה מרים משקולות ואלוף פאראלימפי ישראלי ויושב ראש ועד הפעולה של הנכים הכלליים בישראל. ב היה בין חמשת הישראלים הראשונים שזכו במדליית זהב פאראלימפית.

== ביוגרפיה ==
שלום דלוגץ' נולד בהרי אוראל להוריו אריה והניה דלוגץ'. לאחר מלחמת העולם השנייה, בהיותם בגרמניה חלה ב-1947 בשיתוק ילדים ונפגע בגפיו התחתונות. ב-1948 עלתה המשפחה למדינת ישראל.

בנעוריו החל לעסוק בספורט נכים במרכז הספורט לנכים. במשחקי סטוק מנדוויל 1963 התחרה בהדיפת כדור ברזל וזכה במדליית ארד.

ב-1964 החל להתאמן בהרמת משקולות וזמן קצר בלבד לאחר מכן נבחר לייצג את ישראל ב. הוא זכה במדליית זהב בהרמת משקולות 157.5 ק"ג וקבע שיא עולם חדש הגבוה ב-26.5 ק"ג מקודמו. כחבר נבחרת כדורסל כיסאות גלגלים היה שותף לזכייה במדליית ארד.

באליפות ישראל לנכים 1974 לחץ 180 ק"ג וזכה במקום הראשון בקטגוריית המשקל מעל 85 ק"ג.

ב זכה במדליית ארד בהרמת משקולות 207.5 ק"ג בקטגוריית המשקל מעל 85 ק"ג.

פעל ציבורית והיה יושב ראש הדור הצעיר של מפלגת העבודה. ב-1977 נבחר ליושב ראש ארגון הנכים בישראל. בשנות האלפיים, היה יושב ראש ועד הפעולה של הנכים הכלליים ומטעמו עמד בראש מטה מאבק הנכים שהוקם לקידום זכויות נכים ובעלי מוגבלויות מול משרדי הממשלה. עוד היה פעיל בעמותת מזור לזכויות נכים וקידום נגישות.

לאחר פטירת אביו ב-1961 החל לעבוד בבנק הפועלים לסייע בפרנסת המשפחה. היה עובד הבנק שנים רבות, סגן מנהל סניף הבנק בראש העין ומנהל סניפים במגדיאל, בלוד וברמלה.

היה נשוי לניצה ואב לבן.

==קישורים חיצוניים==
* [https://www.paralympic.org/shalom-dlugatch פירוט השתתפותו בתחרויות המשחקים הפאראלימפיים] באתר הרשמי של IPC 

קטגוריה:אלופים פאראלימפיים ישראלים
קטגוריה:זוכי מדליית ארד פאראלימפית מישראל
קטגוריה:אתלטים נכים ישראלים
קטגוריה:כדורסלנים במשחקים הפאראלימפיים טוקיו (1964)
קטגוריה:כדורסלנים פאראלימפיים ישראלים
קטגוריה:מרימי משקולות במשחקים הפאראלימפיים ארנהם (1980)
קטגוריה:מרימי משקולות במשחקים הפאראלימפיים טוקיו (1964)
קטגוריה:מרימי משקולות נכים ישראלים
קטגוריה:מרימי משקולות פאראלימפיים ישראלים
קטגוריה:נפגעי פוליו ישראלים
קטגוריה:ספורטאי איל"ן
קטגוריה:ספורטאים ישראלים במשחקים הפאראלימפיים ארנהם (1980)
קטגוריה:ספורטאים ישראלים במשחקים הפאראלימפיים טוקיו (1964)
קטגוריה:עובדי בנק הפועלים
קטגוריה:פעילי מפלגת העבודה
קטגוריה:פעילים ישראלים למען זכויות נכים
קטגוריה:שחקני כדורסל נכים ישראלים
קטגוריה:ישראלים שנולדו ב-1943
קטגוריה:ישראלים שנפטרו ב-2018
הדיוויזיה ה-57 (ורמאכט)

הדיוויזיה ה-57 הייתה דיוויזיה של הוורמכאט במהלך מלחמת העולם השנייה. הדיוויזיה לחמה במערכה בפולין, בקרב על צרפת, בקרבות החזית המזרחית, והושמדה במהלך מבצע בגרטיון.

==היסטוריה==
הדיוויזיה הוקמה ב-26 באוגוסט 1939 בזמן הגיוס קודם מלחמת העולם השנייה, והועמדה תחת פיקוד אוסקר בלים. במהלך המערכה בפולין השתתפה הדיוויזיה בלחימה כחלק מקבוצת ארמיות דרום, ובמהלך המערכה על צרפת לחמה הדיוויזיה כחלק מהקורפוס ה-38 במסגרת הארמייה הרביעית. במהלך מבצע ברברוסה לחמה הדיוויזיה כחלק מהקורפוס ה-55 במסגרת הארמייה השישית, והשתתפה בקרב קייב, קרב אומן ובקרב חרקוב הראשון. בקיץ 1942 לחמה הדיוויזיה במבצע מקרה כחול כחלק מארמיית הפאנצר השנייה, והשתתפה עמה בקרבות באזור וורונז'.

בקיץ 1943 לחמה הדיוויזיה כחלק מהקורפוס ה-52 במסגרת פלגת הארמייה קמפף, והשתתפה עמה בקרב חרקוב השלישי ובקרב קורסק. לאחר מכן לחמה הדיוויזיה בקרב דנייפר כחלק מהארמייה השמינית, ובחורף 1944 לחמה הדיוויזיה בקרב קורסון-צ'רקאסי, כחלק מהקורפוס ה-11 במסגרת הארמייה השמינית.

במרץ 1944 נשלחה הדיוויזיה לחופשה ולהתארגנות מחדש, ובמאי אותה שנה הוכפפה לקורפוס ה-27, שהיה חלק מהארמייה הרביעית. ביוני 1944 הועברה הדיוויזיה לקורפוס ה-12, ולחמה עמו במהלך מבצע בגרטיון, עד להשמדתה באזור בוברויסק ב-7 ביולי 1944. המפקד האחרון של רגימנט הרגנדירים ה-199 של הדיוויזיה היה אלפונס קניג, שעוטר בעיטור צלב האבירים של צלב הברזל עם עלי אלון וחרבות.

==מפקדים==
{| class="wikitable"
|-
! שם !! כהונה
|-
| אוסקר בלים || 26 באוגוסט 1939 - 26 בספטמבר 1941
|-
| אנטון דוסטלר || 26 בספטמבר 1941 - 10 באפריל 1942
|-
| אוסקר בלים || 10 באפריל 1942 - 10 באוקטובר 1942
|-
| פרידריך זיברט || 10 באוקטובר 1942 - 20 בפברואר 1943
|-
| אוטו פרטר-פיקו || 20 בפברואר 1943 - 1 בספטמבר 1943
|-
| וינצנץ מילר || 1 בספטמבר 1943 - 19 בספטמבר 1943
|-
| אדולף טרוביץ || 19 בספטמבר 1943 - 7 ביולי 1944
|}

==קישורים חיצוניים==

* [http://www.lexikon-der-wehrmacht.de/Gliederungen/Infanteriedivisionen/57ID-R.htm אודות הדיוויזיה] באתר lexikon-der-wehrmacht

57
דיוויזיה 57
אברהם צבי הירש פצנובסקי

הרב אברהם צבי הירש פצנובסקי (נפטר ו באייר תקע"ט, 1 במאי 1819) היה רבה של העיר פיליצה (עיירה) ואב"ד של פיעטרקוב מחבר ספר ברית אברהם.

==ביוגרפיה==
נולד לרבי אלעזר סלומון פצנובסקי, היה נשוי לרבנית רבקה בתו של רבי יצחק וגיטל כץ. הרב פצנובסקי השתייך תחילה למתנגדים לחסידות, אך לבסוף נמנה עם תלמידי החוזה מלובלין.
הספד בספר ברית אברהם של רבי אברהם צבי הירש פצנובסקי
חיבר את ספרו שו"ת ברית אברהם וקיבל הסכמה מרבי יצחק הלוי הורוביץ, נפטר בטרם הובא הספר לדפוס ואביו הוציא את הספר לאור בתוספת הקדמה שכתב בתוספת קינה על הנפטר.

==ספריו==
*[http://www.hebrewbooks.org/19562 שאלות ותשובות ברית אברהם]
*[http://www.hebrewbooks.org/7463 גופי הלכות ספר חידושים על הש"ס]

==קישורים חיצוניים==
* 
* 
* [https://www.geni.com/people/R-Abraham-Zvi-Hirsch-Pacanowski-A-B-D-Piotrkow/6000000009938585539 עץ היוחסין של רבי אברהם באתר GENI]

קטגוריה:רבנים גליציאנים

קטגוריה:רבנים חרדים
קטגוריה:רבנים אורתודוקסים

קטגוריה:רבנים רומנים
קטגוריה:רבנים פולנים
המועדון המטאפיזי

המועדון המטאפיזי הוא שמו של מועדון פילוסופי שהתקיים באוניברסיטת קיימבירדג' ונוסד על ידי שופט בית המשפט העליון של ארצות הברית לעתיד אוליבר ונדל הולמס, הפילוסוף והפסיכולוג ויליאם ג'יימס והפילוסוף צ'ארלס ס. פרס.

למרות שמו, במפגשי המועדון המשתתפים דנו ועסקו במחשבה אודות פרגמטיזם ופוזטיביזם, והם שללו את המסורת המטאפיזית האירופאית. למעשה, בקרב מועדון זה התגבשה משנתה הפילוסופית של תנועת הפרגמטיזם.

המועדון המטאפיזי לא הוזכר מעולם על ידי אדם אחר שהשתייך אליו מלבד פירס. האדם היחיד הנוסף שהזכיר את המועדון הוא הנרי ג'יימס, הסופר הנודע ואחיו של ויליאם ג'יימס.

== לקריאה נוספת ==
* ימימה בן-מנחם, 'מבוא' לספרו של ויליאם ג'יימס, פרגמטיזם, מאנגלית: גיא אלגת, הוצאת רסלינג, תל אביב 2010, עמ' 12

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:אוניברסיטת קיימברידג'
קטגוריה:פילוסופים אמריקאים
קוריגון

קוריגון (באנגלית: Corrigon) היא חברת חיפוש חזותי בתחום של זכויות יוצרים וניטור. החברה נוסדה ב-2007 על ידי עינב איתמר ואבינועם עומר. החברה מספקת פתרון של ניטור תמונה שמזהה איך ואיפה התמונות הן בשימוש באינטרנט ובדפוס.

החברה משתמשת ומבוססת על אחזור אלגוריתם של תוכן התמונה המזהה לזיהוי תמונות אפילו כאשר הם שונו. הממשק של המשתמש הוא מבוסס-אינטרנט - רק דפדפן נדרש לטעון את התמונות ולהתחיל להשתמש בשירות. המערכת מזהה את כל התמונות שנמצאו באינטרנט אשר ייראה דומה לקלט תמונות וייצור שימושים תקופתיים של לקוחות החברה.

בשנת 2016 החברה נרכשה על ידי ebay.
== תחרות ==
PixId ו-Attributor מספקים תמונה בעלי זכויות יוצרים עם דוחות תקופתיים על לקוחות פוטנציאליים אשר ייתכן שלא הבינו שהם בעצם צריכים לשלם כדי להשתמש בתמונה.

== ראו גם ==
* זכויות יוצרים
* ניהול זכויות דיגיטלי

== קישורים חיצוניים ==
* 
* 

== הערות שוליים ==

קטגוריה:חברות אינטרנט ישראליות
קטגוריה:ישראל: חברות שהוקמו ב-2007
עונת 1973/1974 בגביע אירופה לאלופות בכדורגל

עונת 1973/1974 בגביע אירופה לאלופות בכדורגל הייתה העונה ה-19 של התחרות האירופית לקבוצות כדורגל והיא אורגנה על ידי אופ"א. המשחק הראשון התקיים ב-19 בספטמבר 1973 ותחרות הסתיימה ב-17 במאי 1974. 

בתחרות השתתפו 31 קבוצות. 

משחק הגמר נערך באצטדיון המלך בודואן, בריסל. התחרות הסתיימה בניצחון של באיירן מינכן בפעם הראשונה בתולדות המועדון. זו הייתה הזכייה הראשונה של קבוצה גרמנית בתואר. 

גרד מילר ( באיירן מינכן) זכה בתואר מלך השערים עונה השנייה ברציפות.
==מתכונת התחרות==
בתחרות השתתפו 30 קבוצות. כל הקבוצות חולקו לזוגות ונפגשו בשיטת משחק בית ומשחק חוץ לקביעת הקבוצה שתעפיל לשמינית הגמר. 

בכל השלבים למעט משחק הגמר נערכו משחק בית ומשחק חוץ. חוק "שער חוץ", היה בתוקף לכל שלבי התחרות. במקרה שאין אפשרות להגיע להכרעה תוך יתרון שער חוץ, המנצח נקבע בסדרת בעיטות עונשין.

לראשונה בתולדות התחרות היה צורך במשחק נוסף בגמר העונה.

==השלבים המתקדמים==

==ראו גם==
* גמר גביע אירופה לאלופות 1974

==קישורים חיצוניים==
* 

* [http://www.uefa.com/uefachampionsleague/season=1973/index.html נתונים מאתר אופ"א]

קטגוריה:תחרויות כדורגל ב-1973
קטגוריה:תחרויות כדורגל ב-1974
קטגוריה:עונות בליגת האלופות
גוסטב ההנה

גוסטב ההנה (בגרמנית: Gustav Höhne; 17 בפברואר 1893 – 1 ביולי 1951) היה מפקד בכיר בורמאכט שפיקד על כוחות במלחמת העולם השנייה.

==ביוגרפיה==
===קריירה מוקדמת===
ההנה נולד ב-17 בפברואר 1893 בקרושווייץ, שהשתייכה לאימפריה הגרמנית. בשנת 1911 התגייס ההנה לצבא הגרמני הקיסרי, והצטרף לרגימנט הרגלים ה-150 (וורמיה ה-1), עמו לחם במהלך מלחמת העולם הראשונה. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.

לאחר המלחמה הצטרף ההנה לרייכסווהר, ומילא בו תפקידי פיקוד ומטה. ב-1 בפברואר 1933 הועלה ההנה לדרגת מיור, וב-1 בפברואר 1934 הוא מונה למפקד הגדוד ה-3 ברגימנט הרגלים ה-6. ב-1 באוגוסט 1935 הועלה ההנה לדרגת אוברסט לוטננט, וב-12 באוקטובר 1937 מונה למפקד הגדוד ה-3 ברגימנט הממונע ה-90. ב-1 במרץ 1938 הועלה ההנה לדרגת אוברסט, וב-10 בנובמבר 1938 מונה למפקד רגימנט הרגלים ה-28.

===מלחמת העולם השנייה ואחריתו===
עם פרוץ המלחמה לחם ההנה עם הרגימנט שבפיקודו במהלך הפלישה לפולין ובמהלך המערכה על צרפת, כחלק מהדיוויזיה ה-8 במסגרת הקורפוס ה-8. ב-1 באוגוסט 1940 הועלה ההנה לדרגת גנרל מיור, וב-25 באוקטובר 1940 מונה למפקד הדיוויזיה ה-8. במהלך מבצע ברברוסה לחם ההנה עם הדיוויזיה שבפיקודו כחלק מהקורפוס ה-8 במסגרת הארמייה התשיעית, וכבש עמה את מבצר גרודנו, ועל כך קיבל ב-30 ביוני 1941 את עיטור צלב האבירים של צלב הברזל. לאחר מכן השתתפה הדיוויזיה בקרב ביאליסטוק-מינסק, בקרב סמולנסק, ובקרב על מוסקבה. לאחר הקרב על מוסקבה הועברה הדיוויזיה יחד עם כל הקורפוס ה-8 לתקופת התרעננות בצרפת, שם שונה שמה בדצמבר 1941 ל"הדיוויזיה הקלה השמינית". הדיוויזיה הוחזרה לקרבות בחזית המזרחית במסגרת הקורפוס ה-10, והשתתפה במבצע דמיאנסק. ביוני 1942 היא הפכה להיות "דיוויזיית היגר השמינית", ולחמה בקרבות שונים תחת הארמייה ה-16. ב-1 במאי 1943 הועלה ההנה לדרגת גנרל חיל הרגלים, וב-17 במאי 1943 קיבל תוספת עלי אלון לעיטור צלב האבירים של צלב הברזל. ב-20 ביולי 1943 מונה ההנה למפקד הקורפוס ה-8, ופיקד עליו עד ה-1 באפריל 1944. ב-15 בנובמבר 1944 מונה ההנה למפקד הקורפוס ה-30, ויומיים לאחר מכן מונה למפקד הקורפוס ה-63. ב-23 בנובמבר מונה ההנה למפקד הקורפוס ה-89, ופיקד עליו עד להשמדתו באפריל 1945.

===לאחר המלחמה===
בשנת 1947 שוחרר ההנה מהשבי. לאחר שחרורו התגורר ההנה באוברורזל, עד למותו ב-1 ביולי 1951.

== קישורים חיצוניים ==
* [http://www.lexikon-der-wehrmacht.de/Personenregister/H/HoehneG-R.htm גוסטב ההנה] באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים עם עלי אלון
קטגוריה:מפקדי גייסות גרמניה במלחמת העולם השנייה
קטגוריה:אנשי צבא גרמנים במלחמת העולם הראשונה
קטגוריה:גרמנים שנולדו ב-1893
קטגוריה:גרמנים שנפטרו ב-1951
עונת 1974/1975 בגביע אירופה לאלופות בכדורגל

עונת 1974/1975 בגביע אירופה לאלופות בכדורגל הייתה העונה ה-20 של התחרות האירופית לקבוצות כדורגל והיא אורגנה על ידי אופ"א. המשחק הראשון התקיים ב-18 בספטמבר 1974 ותחרות הסתיימה ב-28 במאי 1975. 

בתחרות השתתפו 30 קבוצות. 

משחק הגמר נערך בפארק דה פראנס, פריז. התחרות הסתיימה בניצחון של באיירן מינכן בפעם השנייה ברציפות. 

גרד מילר ( באיירן מינכן) זכה בתואר מלך השערים עונה השנייה ברציפות תוך שיתוף בזכייה עם אדוארד מרקרוב ( אררט ירוואן) שכבש את כל השערים במשחקים של הסיבוב הראשון נגד ויקינג הנורווגית.

==מתכונת התחרות==
בתחרות השתתפו 30 קבוצות. כל הקבוצות חולקו לזוגות ונפגשו בשיטת משחק בית ומשחק חוץ לקביעת הקבוצה שתעפיל לשמינית הגמר. 

בכל השלבים למעט משחק הגמר נערכו משחק בית ומשחק חוץ. חוק "שער חוץ", היה בתוקף לכל שלבי התחרות. במקרה שאין אפשרות להגיע להכרעה תוך יתרון שער חוץ, המנצח נקבע בסדרת בעיטות עונשין.

==השלבים המתקדמים==

==ראו גם==
גמר גביע אירופה לאלופות 1975.
==קישורים חיצוניים==
* 

* [http://www.uefa.com/uefachampionsleague/season=1974/index.html נתונים מאתר אופ"א]

קטגוריה:תחרויות כדורגל ב-1974
קטגוריה:תחרויות כדורגל ב-1975
קטגוריה:עונות בליגת האלופות